Нацрт

Врз основа на член 32 став (12) од Законот за управување со отпадот ("Службен весник на Република Македонија" бр. 68/04, 107/07, 102/08, 143/08, 124/10, 51/11, 123/12, 147/13 и 163/13, 51/15, 146/15, 156/15, 192/15, 39/16 и 63/16) и член 4 став (2) од Законот за прибавување и размена на докази и податоци по службена должност („Службен весник на Република Македонија" бр.79/13), министерот за животна средина и просторно планирање донесе

ПРАВИЛНИК ЗА ИЗМЕНУВАЊЕ И ДОПОЛНУВАЊЕ НА ПРАВИЛНИКОТ ЗА МИНИМАЛНИТЕ ТЕХНИЧКИ УСЛОВИ ЗА ВРШЕЊЕ НА ДЕЈНОСТА СКЛАДИРАЊЕ, ТРЕТМАН И/ИЛИ ПРЕРАБОТКА НА ОТПАД, ФОРМАТА И СОДРЖИНАТА НА ОБРАЗЕЦОТ НА БАРАЊЕТО ЗА ДОБИВАЊЕ, ПРОМЕНА И ОБНОВУВАЊЕ НА ДОЗВОЛА ЗА ПРЕРАБОТКА, ТРЕТМАН И/ИЛИ ЗА СКЛАДИРАЊЕ НА ОТПАД, КАКО И ФОРМАТА И СОДРЖИНАТА НА ОБРАЗЕЦОТ НА ДОЗВОЛАТА

Член 1

Во Правилникот за изменување и дополнување на Правилникот за минималните технички услови за вршење на дејноста складирање, третман и/или преработка на отпад, формата и содржината на образецот на барањето за добивање, промена и обновување на дозвола за преработка, третман и/или за складирање на отпад, како и формата и содржината на образецот на дозволата („Службен весник на Република Македонија“ бр. 197/14) во членот 2 точката 3 се менува и гласи:

„минималната површина на локацијата треба да биде најмалку 1000 квадратни метри во случај кога се бара дозвола за преработка, третман и/или складирање на повеќе од еден вид отпад, односно најмалку 400 квадратни метри во случај кога се бара дозвола за преработка, третман и/или складирање на само еден вид на отпад;„

Член 2

Во членот 4 во ставот (1) алинејата 4 се менува и гласи:

„-потврда од единицата на локалната самоуправа дека локацијата на која треба да се врши дејноста складирање, третман и/или преработка на отпад се наоѓа надвор од населено место или дека локацијата е во зона во која намената на земјиштето е определена во систем од класа на намена Г или Е во планскиот опфат на убанистичкиот план или урбанистичко планската документација или во случај кога локацијата не се наоѓа во зона предвидена во систем на класа на намена Г или Е потврда издадена од единицата на локалната самоуправа со кој се согласува на таа локација времено да се врши дејноста складирање, третман и/или преработка на отпад;„

Алинејата 5 се менува и гласи:

„- доказ за сопственост (имотен лист) или договор за закуп со сопственикот на земјиштето, или доказ за започната постапка за купување на земјиштето од Република Македонија или договор за соработка со сопственикот за земјиштето за периодот за кој се бара дозволата;“

Алинеата 6 се брише.

Член 3

Овој правилник влегува во сила наредниот ден од денот на објавувањето во Службен весник на Република Македонија.

|  |  |
| --- | --- |
| Бр.\_\_\_\_\_\_\_\_\_\_\_\_\_\_\_\_\_\_\_\_\_ | Министер за животна средина и просторно планирње |
| \_\_\_\_\_\_\_\_\_\_\_\_\_2018 година | Садула Дураки |
| Скопје |  |

О б р а з л о ж е н и е

Измените и дополнувањата на Правилникот за минималните технички услови за вршење на дејноста складирање, третман и/или преработка на отпад, формата и содржината на образецот на барањето за добивање, промена и обновување на дозвола за преработка, третман и/или за складирање на отпад, како и формата и содржината на образецот на дозволата („Службен весник на Република Македонија“ бр. 197/14) е со цел допрецизирање на минималната површина на локацијата за која се бара дозвола за преработка, третман и/или складирање на отпад се со цел површината да може да се прилагоди на реалните капацитети на субјектот кој постапува со отпад. Наместо досегашните 1000 метри квадаратни со измените и дополнувањата се предлага минималната површина на локацијата да биде најмалку 400 квадратни метри во случај кога се бара дозвола за преработка, третман и/или складирање на само еден вид на отпад, а 1000 метри квадратни на повеќе од еден вид отпад.

Другите измени и дополнувања се заради прецизирање на конкретните одредби односно појаснување на истите заради полесна нивна примена.